

PROJEKTS uz 16.10.2024.

Izskatīšanai: 24.10.2024. domes sēdē

 sagatavotājs: Vollijs Kuks

ziņotājs: Vollijs Kuks

LĒMUMS

Ādažos, Ādažu novadā

2024. gada 24. oktobrī **Nr.** «DOKREGNUMURS»

**Par Ādažu novada pašvaldības domes piekrišanu zemes “Aizupji” un Vārpu iela 4A-1 zemes domājamās daļas, Carnikavā iegūšanai īpašumā**

Ādažu novada pašvaldības dome izskatīja Turcijas Republikas pilsoņa […], dzimis […] (turpmāk – Iesniedzējs), 14.10.2024. iesniegumu (pašvaldības reģ. Nr. ĀNP/1-11-1/24/5422 (turpmāk – Iesniegums)), ar lūgumu izsniegt izziņu par domes piekrišanu nekustamā īpašuma “Aizupji” zemes (kad. apz. 8052 005 2261) un Vārpu iela 4A-1 zemes (kad. apz. 8052 005 2259) domājamās daļas, Carnikava, Carnikavas pag., Ādažu nov., iegūšanai īpašumā. Iesniegumam pievienots 30.09.2024. Pirkuma līgums. Iesniegumā norādīts zemes turpmākās izmantošanas mērķis – individuālo dzīvojamo māju apbūve.

Izvērtējot pašvaldības rīcībā esošo informāciju un ar lietu saistītos apstākļus, tika konstatēts:

1. Pārdevēju īpašuma tiesība uz “Aizupji” Zemesgabalu nostiprināta Rīgas rajona tiesas Carnikavas pagasta zemesgrāmatas nodalījumā Nr. 1402.
2. Pārdevēju īpašuma tiesība uz dzīvokļa īpašuma Vārpu iela 4A-1 Zemesgabala domājamo daļu nostiprināta Rīgas rajona tiesas Carnikavas pagasta zemesgrāmatas nodalījumā Nr. 100000651896 1.
3. Nekustamā īpašuma valsts kadastra informācijas sistēmā Zemesgabalam 418 m2 platībā ar kadastra apzīmējumu 8052 005 2261 reģistrēts nekustamā īpašuma lietošanas mērķis “Zeme dzelzceļa infrastruktūras zemes nodalījuma joslā un ceļu zemes nodalījumā joslā”, lietošanas mērķa kods 1101.
4. Nekustamā īpašuma valsts kadastra informācijas sistēmā Zemesgabala 1980/3952 domājamai daļai ar kadastra apzīmējumu 8052 005 2259 reģistrēts nekustamā īpašuma lietošanas mērķis “Individuālo dzīvojamo māju apbūve”, lietošanas mērķa kods 0601.
5. Atbilstoši Carnikavas novada teritorijas plānojumam 2018.-2028. gadam (turpmāk - teritorijas plānojums) Zemesgabali atrodas Jauktas centra apbūves teritorijā (JC2), kurā atļauta dzīvojamo māju apbūve. Tā noteikta, lai nodrošinātu mājokļa funkciju savrupam dzīvesveidam, paredzot atbilstošu infrastruktūru.
6. Uz Zemesgabaliem neattiecas likuma „Par zemes privatizāciju lauku apvidos” 29. panta otrajā daļā minētie ierobežojumi. Iesniegumā norādītais Zemesgabalu turpmākās izmantošanas mērķis nav pretrunā ar teritorijas plānojumu.
7. Starptautisko un Latvijas Republikas nacionālo sankciju likuma 5. panta otrās daļas prasību izpildei SIA “Lursoft” 15.10.2024. tika pārbaudītas ziņas par Iesniedzēju. Subjekts sankciju sarakstos nav atrasts (avots - www.lursoft.lv).
8. Saskaņā ar likuma “Par zemes privatizāciju lauku apvidos” 28. panta ceturto daļu Iesniedzējs atbilstdarījumu subjekta raksturojumam, kurš zemi var iegūt īpašumā, ievērojot šā likuma [29. panta](https://likumi.lv/ta/id/74241#p29) otrās daļas 5. punktā noteiktos ierobežojumus un [30. pantā](https://likumi.lv/ta/id/74241#p30) noteiktajā kārtībā. Zemesgabalā, atbilstoši pašvaldības teritorijas plānojumam, ir paredzēta apbūve.

Pamatojoties uz likuma „Par zemes privatizāciju lauku apvidos” 28. panta ceturto daļu, 29. panta otrās daļas 5. punktu, 30. panta pirmo un otro daļu, Ādažu novada pašvaldības dome

**NOLEMJ:**

1. Izsniegt Turcijas Republikas pilsonim […], dzimis […], dzīvesvietas adrese: […], izziņu par Ādažu novada pašvaldības domes piekrišanu iegūt īpašumā nekustamā īpašuma “Aizupji”, Carnikava, Carnikavas pag., Ādažu nov. (kad. Nr. 8052 005 0434), zemes vienību 418 m2 platībā ar kadastra apzīmējumu 8052 005 2261, ar turpmākās izmantošanas mērķi saskaņā ar teritorijas plānojumu – transporta infrastruktūras uzturēšanai, lietošanas mērķa kods 1101.
2. Izsniegt Turcijas Republikas pilsonim […], dzimis […], dzīvesvietas adrese: […], izziņu par Ādažu novada pašvaldības domes piekrišanu iegūt īpašumā 1980/3952 domājamo daļu no nekustamā īpašuma Vārpu iela 4A-1, Carnikava, Carnikavas pag., Ādažu nov. (kad. Nr. 8052 900 1210), zemes vienības ar kadastra apzīmējumu 8052 005 2259, dzīvokļa īpašuma Nr. 1 uzturēšanai.
3. Pašvaldības Centrālās pārvaldes Nekustamā īpašuma nodaļai sagatavot 1. un 2. punktā noteikto izziņu un pēc pašvaldības nodevas samaksas izsniegt iesniedzējam.
4. Lēmumu var apstrīdēt Administratīvajā rajona tiesā Baldones iela 1A, Rīga, LV-1007, mēneša laikā no tā spēkā stāšanās dienas (paziņošanas dienas adresātam).
5. Lēmuma izpildes kontroli veikt pašvaldības izpilddirektora vietniecei.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA

Izsniegt norakstus:

Iesniedzējam uz e-pastu: […]

NĪN - V.Kuks @; GRN @; IDRV @

Vollijs Kuks, t. 24114151